tomron87/hebrew-wikipedia-sentences-corpus huggingface dataset:
+משחקי וידאו תאריך יציאה משחקפלטפורמותתוכן המשחקפרטים נוספים 22 ביוני 2016 Teeny TitansiPhone/iPad, Androidלהסתובב ברחבי Jump City בתור רובין מתמכר לאיסוף בובות קרב בשם "Teeny Titans", להילחם בתחרויות בובות "Teeny Titans" בעיר ולהילחם נגד דמויות שונות מהיקום של סדרת הטלוויזיה.18 ביולי 2018Teen Titans Go!
FigureiPhone/iPad, Androidלבחור דמות מהטיטאנים ולהילחם בתחרויות בעזרת איסוף בובות "Teeny Titans".משחק המשך של Teeny Titans (2016)
+סרטים תאריך יציאה סרטמדיוםקרוס אוברIMDbשם באנגליתשם בעברית 24 בספטמבר 2019 Teen Titans Go!
Teen Titans כוח הטיטאנים נגד הטיטאנים הצעיריםיצא ל-DVDהטיטאנים מהסדרה "הטיטאנים" ("הטיטאנים הצעירים") ועוד קבוצות של טיטאנים מסדרות אנימציה אחרות, קבוצות של טיטאנים מסרטי אנימציה וקבוצות של טיטאנים ממיני סדרות קומיקס.20 ביוני 2021Teen Titans Go!
רואים ספייס ג'אםסרט טלוויזיה של ערוץ קרטון נטוורקספייס ג'אם (1996) 2022 Teen Titans Go!
כוח הסלעים או כוח לבן גרון (שם מדעי: Varanus albigularis) הוא מין של לטאת כוח גדולה החיה באפריקה שמדרום לסהרה.
הכוח נתגלה ב-1802 על ידי החוקר פרנסואה דאודין (François Marie Daudin; 1776 – 1803), ונחשב לתת-מין של כוח הסוואנה, אך הוגדר מחדש כמין נפרד עקב הבדלים מורפולוגיים.
כוח זה הוא הכוח הכבד ביותר ביבשת אפריקה, והשני באורכו לאחר כוח הנילוס.
הוא מגיע לאורך 0.85–1.5 מטרים והזנב מגיע לאותו אורך כמו הגוף.
נתפסו אף פרטים באורך של 2 מטרים ומשקל של 17 ק"ג.
צורת ראשו מעוגלת יותר מזו של קרוביו, והוא בעל לסת ענקית עם שיניים חדות ומעוקלות ובה לשון מפוצלת גדולה המרחרחת את האוויר.
הרגליים והצוואר קצרים והזנב ארוך.
צבע הקשקשים הוא אפור-חום עם פסים צהובים על הגב.
כוח זה גם ידוע כטפסן טוב על סלעים ומכאן שמו, אף שהוא אינו חי באזורים הרריים.
כוח זה הוא טורף פעיל החי בערבות אפריקה הטרופית, סוואנות וביצות, אך לא במדבריות או יערות סבוכים.
הוא מצוי ממזרח, מערב ומרכז אפריקה עד לקצה דרום אפריקה.
הוא פעיל יום וניזון מכל יצור קטן יותר שהוא תופס כולל לטאות קטנות, נחשים, כולל נחשים ארסיים ונחשי חנק קטנים, יונקים ועופות קטנים ואף דגים.
הוא אוכל גם נבלות ואינו בוחל בקניבליזם.
כוח הסוואנה (שם מדעי: Varanus exanthematicus) הוא מין של לטאת כוח גדולה החיה בערבות העשב והסוואנות של אפריקה ומכאן שמה.
בעבר נחשב לתת-מין של כוח הנילוס.
לכוח זה גפיים קצרות והוא קטן יחסית לבני משפחתו.
אורכו המרבי 105-155 ס"מ, אך נפוץ יותר באורך 60-76 ס"מ ומשקלו 300-2,000 גרם, כשהנקבות קטנות בהרבה מהזכרים.
הראש מעוגל וקצר יותר מקרוביו ועל הגוף קשקשים גרמיים כהים לאורך הצלעות.
הזנב ארוך ושרירי וכך גם הצוואר.
הלשון גדולה וכחולה ועוזרת לו להריח ולהתמצא בסביבה.
תפוצתם משתרעת לאורך אפריקה שמדרום לסהרה במדינות: מאורטניה, סנגל, גמביה, גינאה ביסאו, גינאה, סיירה לאון, ליבריה, מאלי, חוף השנהב, בורקינה פאסו, גאנה, טוגו, בנין, ניז'ר, ניגריה, צ'אד, קמרון, הרפובליקה המרכז אפריקאית, סודאן, דרום סודאן, אתיופיה, אריתריאה, קניה, אוגנדה ואולי גם ברפובליקה הדמוקרטית של קונגו וזימבבואה.
כמו ששמם מרמז הם חיים בעיקר בערבות עשב וסוואנות ונמצאים מתחת לעצים ושיחים בשעות שאינם פעילים או מתחפרים במאורת טרמיטים או שנבובים.
הכוח הוא אוכל בשר גדול הצד יצורים קטנים יותר כולל כוחי סוואנות קטנים יותר.
הוא ניזון בעיקר מפרוקי רגליים שונים כמו מרבי רגליים, צרצרים שונים (בייחוד מהסוג Brachytrupes), עקרבים, עכבישים וכן רכיכות, דגים ודוחיים, ביצים ואף יונקים קטנים.
כוח הייצוב (Stabilization Force; SFOR) היה כוח רב-לאומי של נאט"ו לשמירה על השלום שהוצב בבוסניה והרצגובינה לאחר מלחמת בוסניה.
על אף שארגון נאט"ו עמד בראש הכוח, השתתפו בו גם חיילים ממדינות שאינן חברות נאט"ו.
המשימה המוצהרת של כוח הייצוב הייתה "להרתיע עוינים, לייצב את השלום, לתרום לסביבה מאובטחת על ידי נוכחות צבאית מתמשכת באזורי האחריות, תמיכה באזורי מפתח כולל ארגונים אזרחיים, ולחתור לקראת שלום ארוך טווח, מבלי שיהיה צורך בכוחות נאט"ו בבוסניה והרצגובינה".
הכוח הוקם בעקבות החלטה 1088 של מועצת הביטחון של האו"ם ב-12 בדצמבר 1996. הוא היה גדול יותר מכוח היישום (IFOR) שנפרש בבוסניה והרצגובינה ב-20 בדצמבר 1995 למשך שנה אחת.
כל אחד ממפקדי הכוח שירת שנה אחת בתפקיד: גנרל ויליאם וו.
קראוץ', גנרל אריק שינסקי, גנרל מייג מונטגומרי, לוטננט גנרל רונלד אדמס, לוטננט גנרל מייקל דודסון, לוטננט גנרל ג'ון ב.
סילבסטר, לוטננט גנרל ויליאם א.
וורד, מייג'ור גנרל וירג'יל פאקט ובריגדיר גנרל סטיבן פ.
הכוח הוחלף על ידי כוחות EUFOR Althea של האיחוד האירופי ב-2 בדצמבר 2004.
כוח הייצוב חולק לשלושה אזורי פעילות:
כוח הייצוב פעל תחת הוראות פתיחה באש של כוח לאכיפת השלום, לא שמירת השלום.
כך לדוגמה, אושר לו ב-1997 נטרול מתקני תחנת רדיו וטלוויזיה סרבית.
במהלך השנים עצר הכוח 29 אנשים שהואשמו בפשעי מלחמה.
עצורים אלה הועברו למשפט בבית הדין הפלילי הבינלאומי ליוגוסלביה לשעבר בהולנד.
כוח הייצוב פעל תחת שם הקוד "מבצע משמר משותף" (Operation Joint Guard) בין התאריכים 21 בדצמבר 1996 – 18 ביוני 1998, ותחת שם הקוד Operation Joint Forge בין התאריכים 20 ביוני 1998 – 2 בדצמבר 2004. מדינות חברות נאט"ו שמהן הגיעו חיילים:
מדינות שאינן חברות נאט"ו שמהן הגיעו חיילים:
חיים בסרט הוא סרט גיבורי על קומי מונפש מ-2018 בהפקת האחים וורנר המבוסס על סדרת האנימציה כוח הטיטאנים מבית DC קומיקס.
הסרט נכתב והופק על ידי מפתחי הסדרה - מייקל ג'לניק וארון הורוואת, ובוים על ידי מפיקי הסדרה - פיטר רידה מישיל וארון הורוואת.
עלילת הסרט לוקחת חלק במהלך עונת הסדרה החמישית.
בסרט מדבבים סקוט מנוויל, גרג סיפס, קארי פייטון, טרה סטרונג והינדן וואלץ', כל אחד את דמותו המקורית בסדרה.
לשורות הדיבוב הצטרפו קריסטן בל, ויל ארנט, ניקולס קייג', ג'ימי קימל, הלסי וליל יאכטי.
הסרט יצא לאקרנים ב-27 ביולי 2018 בקנדה ובארצות הברית, ובישראל הסרט יצא ב-2 באוגוסט של אותה שנה.
הסרט הצליח בקופות, כיסה בשבוע הראשון את 10 מיליון הדולר שהושקעו בתקציבו, הכניס 29.6 מיליון דולר בצפון אמריקה ו-52 מיליון דולר בכל העולם.
הסרט הצליח גם בביקורות, קיבל ציון 91% ב-rottentomatoes וקיבל שבחים על ההומור, הרפרורים והדיבוב בשפת המקור.
בג'אמפ סיטי, הטיטאנים הצעירים מגיעים לעצור את איש הבלון.
כשהוא אינו מזהה אותם, הטיטאנים מתחילים לשיר ראפ ומציגים את עצמם במקום להילחם באיש הבלון.
הסחת דעת זו גוררת את התערבותם של כמה מחברי ליגת הצדק - סופרמן, גרין לנטרן ווונדר וומן.
הם מבקרים את הטיטאנים על התנהגותם הילדותית וחסרת האחריות כגיבורי-על, ומעלים כהוכחה לכך את העובדה שעוד לא נעשה על הטיטאנים עיבוד קולנועי באורך מלא.
במהלך הקרנת הבכורה של סרטו של באטמן, רובין שוגה ומניח שיהיה עליו סרט, וגורר לעג מקהל הגיבורים.
ביחד עם חבריו לקבוצה, רובין מבין שכדי שיופק סרט עליו ועל הטיטאנים עליהם למצוא אויב מושבע.
לא רחוק משם, סלייד פורץ למעבדות ס.ט.א.ר כדי לגנוב קריסטל.
הקבוצה מגיעה ומנסה לעצור אותו, אך הוא מביס אותם בקלות ולועג להם.
ביום שלמחרת, ביסט בוי, סטארפייר, סייבורג ורייבן מכינים סרט כדי לעודד את רובין, אבל הוא מכבה את הסרט באמצע ומכריז שהם ילכו להוליווד כדי שיכינו עליהם סרט.
כשהם מגיעים לאולפני האחים וורנר, הם פוגשים בבמאית הקולנוע ג'ייד וילסון, שאחראית לכל סרטי גיבורי-העל שמופקים עתה.
היא מסרבת לבקשת הטיטאנים לסרט, ומסבירה שתסכים להכין עליהם סרט רק אם הם היו גיבורי-העל היחידים בעולם.
הטיטאנים מבינים אותה באופן מילולי ולכן חוזרים בזמן כדי לדאוג שאף גיבור על מלבדם לא ייווצר, אבל הדבר הורס את ההווה, ולכן הטיטאנים חוזרים שוב בזמן כדי לבטל את הבלאגן שיצרו ולהחזיר את המציאות לקדמותה.
סלייד מגיע לתעשיות וויין כדי לטעון את הקריסטל באנרגיה והטיטאנים מגיעים לעצור אותו, והפעם מצליחים להילחם בו.
הם מאחסנים את הקריסטל במקום מאובטח, אבל סלייד בורח, ומחליט לגרום לקרע בקבוצה.
למחרת, ג'ייד מזמינה את הטיטאנים להוליווד ומודיעה שהיא תכן עליהם סרט לאור הקרב האחרון שלהם עם סלייד - שהוכיח שהם גיבורים.
בזמן שג'ייד לוקחת את רובין לסיור בסט, רייבן, ביסטבוי, סייבורג וסטארפייר חומקים החוצה וזורעים הרס בשאר הסטים של גיבורי-העל.
הם מוצאים מכשיר שמכונה "יום הדין" ומנסים להרוס אותו, אבל ג'ייד מגיעה ומסבירה שהשם הלא מוצלח הוא בעצם ראשי תיבות למכשיר חדש שהיא מכינה שיאפשר להקרין בשידור חיי את סרטיה בכל רחבי העולם.
היא מודיעה שאין בכוונתה יותר להכין סרט על כוח הטיטאנים, אבל תהיה מוכנה להכין סרט על רובין לבדו, אם יסכים.
רובין מסכים ללא היסוס, ועוזב את חבריו לקבוצה, שמאחלים לו הצלחה.
רובין ממשיך להכין את הסרט יחד עם ג'ייד, ובסצנה האחרונה שיש לצלם בתוך מגדל הטיטאנים, ג'ייד חושפת שהיא בעצם סלייד בתחפושת.
הוא גונב את הקריסטל חזרה, ומספר לרובין שתוכניתו הייתה ליצור כל כך הרבה סרטי גיבורי על כדי לדאוג שהגיבורים יהיו עסוקים ולא יפריעו לבנות את נשק יום הדין שלו, מכשיר שיכול לשלוט על מוחותיהם של תושבי העולם ויאפשר לו לכבוש את העולם.
סלייד מפוצץ את בניין הטיטאנים כשרובין בתוכו, אבל רובין מצליח להחלץ מהבניין.
על גבי ההריסות, רובין קורא לחבריו בקשר ומתנצל, והם מגיעים וסולחים לו.
בהקרנת הבכורה של "רובין: הסרט", הטיטאנים מגיעים וחושפים את סלייד, אבל זה מפעיל את נשק יום הדין ובכך משתלט על מוחותיהם של כל שאר גיבורי-העל, ושולח אותם להשמיד את הטיטאנים.
רובין יוצא למרדף אחר סלייד בזמן ששאר הקבוצה מעסיקה את גיבורי העל.
סלייד מצליח להשתלט על מוחו של רובין, ואומר לו לתקוף את חבריו.
הקבוצה מראה לו את שאר הסרט שהכינו עבורו, ורובין מצליח לצאת משליטת סלייד.
סלייד נלחם בטיטאנים עם רובוט ענקי, הקבוצה מנצחת אותו בעזרת שיר הראפ שלה, והוא צוחק ונעלם.
הטיטאנים מצליחים להשמיד את הקריסטל ולהוציא את שאר הגיבורי מטראנס השליטה המוחית של סלייד.
הגיבורים מברכים את הטיטאנים על גבורתם, ורובין מודה שהוא למד שהוא צריך להישאר נאמן לעצמו, ושאינו צריך סרט כדי להיות גיבור.
בסצנה שאחרי הכתוביות, הטיטאנים הצעירים מהטיטאנים (סדרת הטלוויזיה של 2003–2006) מופיעים על המסך, ומספרים לצופים שהם מצאו דרך חזרה (רמז לסרט שיצא שנה לאחר מכן).
דמותמדבב/ באנגליתתפקיד בסרטרוביןסקוט מנוויל מנהיג הטיטאניםסטארפיירהינדן וואלץ'חברת הטיטאניםביסט בויגרג סיפס חבר הטיטאניםסייבורגקארי פייטון חבר הטיטאניםרייבןטרה סטרונגחברת הטיטאניםסלייד וילסוןויל ארנטהאנטגוניסטג'ייד וילסוןקריסטן בלסלייד וילסון במסווה במאיתוונדר וומןהולסיגיבורת על חברת ליגת הצדקסופרמןניקולס קייג'גיבור על חבר ליגת הצדקגרין לנטרןמיילס מקולוםגיבור על חבר ליגת הצדקבאטמןג'ימי קימלגיבור על חבר ליגת הצדקסטן ליסטן ליקמאו
הסרט מאזכר דמויות קומיקס רבות, סדרות גיבורי על, סרטי גיבורי על אחרים ועוד יצירות מהתרבות הפופולרית:
הילד ברוס ויין והוריו יוצאים מאולם קולנוע שמציג את הסרט "המסכה של זורו".
וונדר וומן אומרת לטיטאנים שלקח זמן, אבל סוף סוף הוציאו סרט בכיכובה.
רובין חולם חלום שבו באטמן מציג אותו לפני גיבורי העל האחרים כששיר מתנגן ברקע, זה אזכור לפתיח של "מלך האריות".
סטן לי, המנכ"ל של מארוול קומיקס באותם ימים, מופיע פעמיים בסרט כדמות מצוירת בדיבובו ומצהיר על אהבתו להופעות קמע.
הסרט יצא לאקרנים ב-27 ביולי 2018 בארצות הברית וב-2 באוגוסט 2018 בישראל.
הסרט גרף 29.6 מיליון דולר בארצות הברית ובקנדה, ו-22.3 מיליון דולר בשאר העולם, כלומר סכום כולל של 52 מיליון דולר אל מול תקציב הפקה המוערך ב-10 מיליון דולר.
בארצות הברית ובקנדה, הסרט יצא במקביל למשימה בלתי אפשרית: התרסקות, ולכן צפו שירוויח רק 14 מיליון דולר מ-3,188 בתי הקולנוע בסוף השבוע הפותח שלו, עם צפי מקסימלי ל-19 מיליון דולר.
עם זאת, אחרי שהסרט הרוויח 4.6 מיליון דולר ביומו הראשון, הציפיות הונמכו ל-10 מיליון דולר, כאשר הרווח הסופי היה 10.5 מיליון דולר, והוא סיים במקום החמישי בקופות.
כוח המשימה הלהט"בקי הלאומי הוא ארגון ללא כוונת רווח אמריקאי המארגן את אירועי הקהילה הלהט"בית בארצות הברית.
הארגון תומך בפעולה ובאקטיביזם של להט"בים ומקדם חזון לליברציה.
הארגון מארגן את הכנס הארצי-שנתי לשוויון הלהט"בי: יצירת שינוי, אירוע שמתקיים בכל שנה ומדבר על מיומנויות הקהילה הלהט"בית, ומשתתפים בה יותר מ-2,000 משתתפים.
צוות החשיבה של מכון המדיניות של הארגון מבצע מחקרים בתחומים מדעי החברה, ניתוח מדיניות , פיתוח אסטרטגיה, חינוך ציבורי וסנגוריה .
כוח המשימה של הבית הלבן לנגיף הקורונה הוא קבוצת אישים שמונתה על ידי נשיא ארצות הברית לשעבר, דונלד טראמפ, בעת כהונתו, לצורך סיוע בניהול ההתמודדות של הממשל הפדרלי עם התפרצות נגיף הקורונה בארצות הברית.
הנשיא הקים את הכוח ב-29 בינואר 2020.
משימתו של הכוח הוגדרה כתיאום של מאמצי הממשל לעקוב אחרי מחלת נגיף קורונה 2019 ופיקוח עליה, מניעת והכלת התפשטות המחלה והקלתה.
כוח המשימה מנה עם מינויו 12 אישים, בראשותו של מזכיר הבריאות ושירותי האנוש של ארצות הברית אלכס אזר.
בהמשך צורפו אליו חברים נוספים.
ב-26 בפברואר העמיד טראמפ בראש הכוח את סגן הנשיא מייק פנס, ומינה את ד"ר דברה בירקס , מתאמת האיידס הגלובלית של ארצות הברית, למתאמת התגובה למחלת הקורונה.
ב-20 בינואר 2021 העמיד הנשיא ג'ו ביידן בראש הכוח את ג'פרי זיינץ, איש עסקים, למתאם התגובה למחלת הקורונה.
קמלה האריס סגנית נשיא ארצות הברית – יושבת הראש
ד"ר דברה בירקס – מתאמת התגובה למחלה
מזכירי מחלקות הבריאות (אלכס אזר), השיכון (בן קרסון), ביטחון המולדת (קן קוצ'ינלי ), האוצר (סטיבן מנושין) והחיילים המשוחררים (רוברט וילקי) של ארצות הברית
נציגי מחלקת המדינה ומחלקת התחבורה של ארצות הברית
הרופא הראשי (Surgeon General) של ארצות הברית ג'רום אדמס
מנהל המועצה הלאומית לכלכלה לורנס קדלו
עוזר הנשיא ויועץ לראש סגל הבית הלבן רוברט בלייר
מנהל המכון הלאומי לאלרגיה ולמחלות מידבקות אנתוני פאוצ'י
עוזר הנשיא ומנהל המועצה למדיניות פנים ג'ו גרוגן
סגן מנהל משרד הניהול והתקציב של הבית הלבן
עוזר הנשיא וסגן ראש מטה הבית הלבן לתיאום מדיניות
היועץ לביטחון לאומי רוברט אובריאן וסגנו מת'יו פוטינגר
מנהל המרכז לבקרת ומניעת מחלות רוברט ריי רדפילד
מנהל המשרד למדיניות מדע וטכנולוגיה קלווין דרוגמאייר
נציב המזון והתרופות של ארצות הברית סטיבן האן
מנהלת המרכזים לשירותי מדיקר ומדיקאייד סימה ורמה
הסרט הוקרן לראשונה בפסטיבל קומיק-קון, סן דייגו ב-21 ביולי 2019, ולאחר מכן הופץ באופן דיגיטלי ב-24 בספטמבר באותה שנה.
הסרט גם הופץ על גבי DVD ו-Blu-ray ב-15 באוקטובר 2019. הסרט זכה לשבחים מפי המבקרים.
הסרט מתחיל ביקום של כוח טיטאנים, כששמה במהלך שוד של הנבל ג'נטלמן גוסט, הוא בטעות משחרר את השדה הכלואה בראש של רייבן.
לאחר שהיא סירבה הוא משתמש בשרביט מיוחד בשם "שרביט ורלגוג" על מנת לגרום לטיטאנים (של היקום הזה) להילחם בכוח טיטאנים, ולאחר מכן שני הטריגונים חוטפים את שתי הגרסאות של רייבן, על מנת להשיב לחיים את טריגון של היקום הזה (לאחר שרייבן חיסלה אותו בסוף העונה השנייה).
שתי הגרסאות של הטיטאנים לומדות לשתף פעולה זו עם זו ועל הדרך גם עם שאר הגרסאות שלהם מיקומים נוספים על מנת לחסל את שתי גרסאות הטריגון ולהציל את שתי גרסאות הרייבן שנמצאות ביקום הזה.
סקוט מנוויל בתפקיד רובין מהטיטאנים / רובין מכוח הטיטאנים.
גרג סיפס בתפקיד ביסט בוי מהטיטאנים / ביסט בוי מכוח הטיטאנים.
קארי פייטון בתפקיד סייבורג מהטיטאנים / סייבורג מכוח הטיטאנים.
טרה סטרונג בתפקיד רייבן מהטיטאנים / רייבן מכוח הטיטאנים.
הינדן וואלץ' בתפקיד סטארפייר מהטיטאנים / סטארפייר מכוח הטיטאנים.
קווין מייקל ריצ'רדסון בתפקיד טריגון מהטיטאנים / טריגון מכוח הטיטאנים.
רוברט מורס בתפקיד סנטה קלאוס מכוח הטיטאנים
גריי דלייל בתפקיד גברת קלאוס מכוח הטיטאנים (הופעה ראשונה) / פקידה בבנק
ריס דרבי בתפקיד מאסטר המשחקים
שון מאר בתפקיד נייטווינג (יקום סרטי האנימציה המקוריים של DC)
וירד אל ינקוביק בתפקיד ג'נטלמן גוסט מכוח הטיטאנים (הופעה ראשונה) / דארקסייד (בסצנה שאחרי הקרדיטים)
הסרט הוקרן בפסטיבל קומיק-קון, סן דייגו ב-21 ביולי 2019 ויצא דיגיטלי ב-24 בספטמבר של אותה שנה ועל גבי DVD ו-Blu-ray ב-15 באוקטובר של אותה שנה.
הביקורות של הסרט היו חיוביות.
אתר IGN נתן לסרט ציון 8 מתוך 10. כמו כן אתר CBR נתן לסרט ביקורת חיובית.
Rotten Tomatoes נתן לסרט 100% (5 ביקורות).
כוח המשימה להגנה על הקהילות האמריקאיות של המחלקה לביטחון המולדת (מכונה לעיתים קרובות PACT) הוא כוח משימה מחלקתי של המחלקה לביטחון פנים של ארצות הברית.
תפקידו של הכוח לתאם באופן רשמי פעולות פיקוח על מהומות ומשטרת ביטחון להגנה על אנדרטאות ורכוש פדרלי, פיקוח על אי שקט אזרחי, הגנה על אזרחים מפני התפרעויות או השחתה או תגובה להשמדת הרכוש הפדרלי בידי מפגינים.
PACT הוקמה ב-1 ביולי 2020 בעקבות הפגנות ג'ורג' פלויד בניהולו של ממלא מקום מזכירת ביטחון הפנים צ'אד וולף.
כוח המשימה מתבקש גם לתאם את מאמצי אכיפת החוק שלו עם מחלקת המשפטים ומחלקת ההגנה של ארצות הברית.
PACT עוררה מחלוקות וביקורת משמעותית מכלי תקשורת שונים על פעולותיה ומטרותיה לכאורה.
כוח המשימה אחראי רשמית לתיאום עם מחלקות הפנים והמשפטים בפריסת אנשי אכיפת החוק להגנה על נכסים בתפעול ובבעלות פדרלית, שלפי הערכות מותקפים על ידי פורעים.
כוח המשימה מתואם עם סוכנויות הביטחון המפקחות הכפופות ל-DHS, כדוגמת שירות האבטחה הפדרלי, השירות החשאי של ארצות הברית, אכיפת מכס והגירה סוכנות המכס והגבולות ומינהל אבטחת התחבורה.
עם זאת, כוח המשימה נתקל בביקורת משמעותית בשל תפקידו בפריסת הכוחות הפדרליים בשנת 2020 בארצות הברית לצד מבצע "אגדה".
כוח המשימה הואשם על ידי מפגינים שונים בהגנה על אנדרטאות המתארות אנשים עם קשר לגזענות או לעבדות.
קבוצות ואישים ליברליים מאשימים את כוח המשימה בהיותו משטרה חשאית, כשאנשיו עוצרים ומגבילים כל מי שמוחה בשלום נגד גזענות, אכזריות משטרתית ועוול חברתי.
כוח המשימה הוקם בהנחייתו של המזכיר להגנת המולדת צ'אד וולף לתיאום מאמצי שיטור ביטחוני עם סוכנויות הביטחון הכפופות למחלקת לביטחון המולדת (DHS) בפריסת צוותים.
אין כל הערכה ידועה לגבי מספר האנשים הפעילים בצוותי הפריסה או מידע כלשהו לגבי מקום הימצאותם.
עם זאת, אנשי שטח מגיעים מתוך שירות האבטחה הפדרלי, השירות החשאי של ארצות הברית, ההגירה ואכיפת המכס, סוכנות המכס והגנה על גבולות ומינהל אבטחת התחבורה.
כוח המשימה לאבטחת סייבר הוא ארגון במסגרת המשרד לביטחון הציבור של קנדה.
הארגון אחראי על אבטחת מחשבים ואינטרנט בקנדה.
פועל בשיתוף פעולה עם המוסד לביטחון תקשורת.
כוח המשימה של מחלקת ההגנה של ארצות הברית בעניין סין הוכרז על ידי נשיא ארצות הברית, ג'ו ביידן ב־10 בפברואר 2021.
הנשיא ביידן טען כי כוח המשימה יעזור לארצות הברית "לנצח בתחרות העתידית עם סין", על פי דיווחים בתקשורת צוות המשימה יובל על ידי אלי ראטנר, שהוא עוזר מיוחד למזכיר ההגנה, לויד אוסטין.
"כוח משימה לסין" הוכרז לראשונה על ידי חברי קונגרס המפלגה הרפובליקנית שמכנים בבית הנבחרים כבר במאי 2020, כוח המשימה הורכב כ-15 חברים, כולם רפובליקנים.
בספטמבר של אותה שנה הציג הצוות למעלה מ-400 המלצות בעניין סין, עם דגש על שיפור זכויות האדם בסין, מגפת הקורונה (שפרצה במדינה לראשונה ומשם התפשטה ברחבי העולם כולו) וכן התגברות השפעתה של סין בעולם.
את כוח המשימה הוביל חבר בית הנבחרים הרפובליקני, מייקל מקאול שהיה באותם ימים החבר הבכיר ביותר בוועדת החוץ של בית הנבחרים.
על פי העיתון הבריטי, פייננשל טיימס היחסים בין ארצות הברית לסין העממית בימי כניסתו של ביידן לבית הלבן והשבעתו לנשיאות היו היחסים בין המדינות במצב הרע ביותר ב-4 העשורים האחרונים, ביידן הצהיר כי ממשלו ימשיך ב"עמדה הקשה כלפי בייג'ינג".
במקביל רשת הטלוויזיה, CNBC שידרה כתבה שחשפה על התגברות ההשפעה של סין על המסחר העולמי.
בהצהרה על הקמת כוח המשימה, תיאר הנשיא ביידן את סין כ"מתחרה הרצינית ביותר לאמריקה" ואמר כי "ככוח המשימה יאפשר לארצות הברית לנצח בתחרות עתידית שכזו".
לדברי ביידן, כוח המשימה יסייע בהגנה על האינטרסים האמריקאים באסיה ובעולם כולו.
עוד לפני הקמת כוח המשימה מתחו אנשי ממשל ביידן ביקורת על סין בעיקר בנוגע להונג קונג, שינג'יאנג וטאיוואן.
מלבד ביידן קולות דומים נשמעו במחלקת ההגנה האמריקאית, מזכיר ההגנה, לויד אוסטין וסגניתו, קתלין היקס תיארו את סין העממית כ"איום על ארצות הברית".
בהצהרות נרחבות יותר, טען אוסטין כי סין מתכוונת לבנות צבא דומה לזה של ארצות הברית עד שנת 2050 והוא יוודא שדבר כזה לא יקרה לעולם.
כוח המשימה הוכרז מספר שעות לפני שיחת טלפון בין נשיא ארצות הברית, ג'ו ביידן למנהיג העליון של סין, שי ג'ינפינג.
עוד באותו היום נפגשו פקידי ממשל אמריקאים עם נציג טייואני.
גם מחלקת המדינה האמריקאית שחררה הודעה בה נכתב כי "יועמק הקשר עם טייוואן" ומחלקת המדינה הצהירה כי "בריתות יהיו שיטה חשובה לתחרות הסינית נגד ארצות הברית".
מלבד ההצהרות האלו, דווח בתקשורת כי ארצות הברית תבצע פעילות צבאיות במים הסובבים את סין וכי כוח המשימה יכולל פריסת כוחות צבאיים.
הפנטגון הודיע כי כוח המשימה יעביר דו"ח, שלא יפורסם בציבור ויחשף רק בפני מזכיר ההגנה אוסטין ולחלק מחברי הקונגרס תוך כ-4 חודשים.
כוח המשימה יורכב מכ-15 חברים שנלקחו מצבא ארצות הברית, מקהילת המודיעין האמריקאית וממחלקת ההגנה של ארצות הברית.
את הכוח ינהל איש הפנטגון אלי ראטנר, ראטנר עבד קודם לכן במחלקת החוץ האמריקאית והתעסק בעיקר בענייני סין ומונגוליה ומאוחר יותר עבד כסגן היועץ לביטחון לאומי של ביידן.
כוח המשימה באורוזגאן היה כוח צבאי מיוחד של צבא הולנד אשר השתתף במלחמת אפגניסטן בין השנים 2006–2010.
ב-2006 אישר הפרלמנט של הולנד שליחת 1,200 חיילים לאפגניסטן במסגרת כוח הסיוע הביטחוני הבינלאומי.
החיילים היו אמורים להישלח למחוז אורוזגאן ככוח שמירת שלום שנועד גם לפתח תשתיות להקמת דמוקרטיה אפגנית ומשטרה אפגנית עצמאית.
מרבית החיילים ההולנדים הוצבו בסמוך לבירת מחוז אורוזגאן תרין כות בבסיס הרב-לאומי בתרין כות שנודע גם בכינוי "קמפ הולנד".
השאר הוצבו במספר מחנות קטנים בכפרים הסמוכים.
במהלך השנים הוגדל הכוח ההולנדי באפגניסטן, והוא כלל בשיאו 1,400 חיילים.
הכוח ההולנדי היה מצויד גם בכלי רכב משוריינים, שישה מסוקי בואינג AH-64 אפאצ'י, חמישה מסוקי Eurocopter AS532 Cougar, ותותחי הוביצר ממוכנים בקוטר 155 מ"מ.
אל הכוח ההולנדי הוכפפו גם מספר מטוסי F-16 של חיל האוויר ההולנדי שהוצבו בשדה התעופה בקנדהאר.
לצד החיילים ההולנדים כלל הכוח גם 390 חיילים אוסטרלים ובהמשך גם חיילים מהצבא האפגני הלאומי.
ביוני 2007 פתח הטליבאן במתקפה גדולה באורוזגאן כנגד ההולנדים.
המתקפה הפכה לסדרת קרבות קשים שבמהלכם נהרגו 25 חיילים הולנדים ו-140 נפצעו.
בין ההרוגים היה גם בנו של הגנרל פיטר ואן אום, שנהרג בפיגוע יום אחד בלבד לאחר שאביו הפך לרמטכ"ל הצבא ההולנדי.
ב-29 במאי 2009 הוענקה למרקו קרון, אחד מחיילי הכוח, מדליית המסדר הצבאי של וילם - עיטור הגבורה הגבוה ביותר של צבא הולנד, שלא הוענק למעלה מ-50 שנה.
ב-2010 נגמר המנדט שהעניק הפרלמנט ההולנדי לפעילות הכוח באורוזגאן, והחיילים ההולנדים עזבו את הארץ.
הולנד הפכה למדינה הראשונה שסיימה את פעילותה המבצעית באפגניסטן.
כוח המשלוח השני של חיל הנחתים הוא אחד משלושה כוחות המשלוח של חיל הנחתים של ארצות הברית.
הכוח משלב יחידות לוחמה קרקעית, אווירית ולוגיסטיקה ונועד לאפשר פעילות לחימה עצמאית במשך 60 יום.
כוח המשלוח השני נותן מענה של כוחות נחתים לפיקוד מרכז, פיקוד אירופה ופיקוד דרום.
הכוח נועד לספק יכולות בתחומים הבאים:
יצירת כוח הרתעה בפריסה קדמית
סיוע הומניטרי ומבצעי סיוע לאחר אסונות טבע.
יכולת לפעול עצמאית להקמת שדות תעופה, ואכיפת זכויות תעופה
אימון משולב עם כוחות של בעלות ברית
כוח המשלוח הראשון של חיל הנחתים הוא אחד משלושה כוחות המשלוח של חיל הנחתים של ארצות הברית.
כוח המשלוח הראשון כפוף לכוחות הנחתים בפיקוד האינדו-פסיפי של ארצות הברית.
סיוע הומניטרי ומבצעי סיוע לאחר אסונות טבע
כוח המשלוח השלישי כפוף לכוחות הנחתים בפיקוד האינדו-פסיפי של ארצות הברית, הוא בעל מפקדה קדמית באוקינאווה ומסייע לתמיכה בהסכם שיתוף הפעולה וההגנה בין ארצות הברית ויפן.
סיוע הומניטרי ומבצעי סיוע לאחר אסונות טבע - הכוח סייע בין השאר בעקבות רעידת האדמה והצונאמי באוקיינוס ההודי (2004), רעידת האדמה בקשמיר (2005), רעידת האדמה והצונאמי בסנדאי (2011), טייפון האיאן (2013), רעידת האדמה בנפאל (2015).
כוח המים היא סדרת טלוויזיה מונפשת ישראלית לילדים, אשר שודרה בערוץ הופ!
הסדרה עוקבת אחר שתי טיפות בשם טוף וטופי, היוצאות בכל פרק לשטח של בני האדם, ומלמדות אותם איך לחסוך במים בסיטואציות שונות, ביניהן צחצוח שיניים ואמבטיה.
אפי בן ישראל – מפקדת הטיפות
כוח הסבר הוא היכולת של השערה או תאוריה מדעית להסביר בצורה יעילה את הנושא שאליו היא נוגעת.
ההפך שלה הוא אימפוטנציה הסברתית.
בעבר הוצאו קריטריונים או מדדים שונים לעוצמת כוח ההסבר.
במיוחד, נאמר שהיפותזה או תאוריה היא בעלת כוח הסבר גדול יותר לעומת אחרת באותו נושא במקרים הבאים:
אם היא לוקחת בחשבון יותר עובדות או תצפיות;
אם היא משנה יותר "עובדות מפתיעות" לכדי "דבר מובן מאליו" (בעקבות צ'ארלס פרס);
אם היא מספקת פרטים נוספים על קשרים סיבתיים, מה שמוביל לדיוק ונכונות גבוהים של התיאור;
אם היא בעלת כוח ניבוי גדול יותר (אם היא מציעה יותר פרטים ביחס למה צפוי להראות ומה צפוי לא לראות);
אם היא תלוי פחות באנשים או מוסדות בני-סמכא ויותר בתצפיות;
אם היא מניחה פחות הנחות;
אם היא מתאימה יותר עקרון ההפרכה (ניתנת יותר לבדיקה על ידי תצפית או ניסוי, בעקבות קרל פופר ).
אם ניתן להשתמש בו כדי לדחוס תצפיות מקודדות לפחות ביטים ( תאוריית ההסקה האינדוקטיבית של סולומונוף )
הפיזיקאי הבריטי דייוויד דויטש הציע שתאורטיקנים צריכים לחפש הסברים שקשה לשנותם (hard to vary).
קשה לשנות תיאוריה או הסבר אם כל הפרטים ממלאים תפקיד פונקציונלי, כלומר, לא ניתן לשנות או להסיר אותם מבלי לשנות את התחזיות של התיאוריה.
לעומתם הסברים קלים לשינוי (כלומר, גרועים), הם כאלה שניתנים לשינוי בקלות, וזאת באופן שיאפשר ליישב אותם עם תצפיות חדשות, מכיוון שהם בקושי קשורים לפרטי תופעת השאלה.
דויטש לוקח דוגמאות מהמיתולוגיה היוונית.
הוא מתאר כיצד תיאוריות מאוד ספציפיות ואפילו כאלה שעומדות במבחן ההפרכה של פופר, סופקו כדי להסביר כיצד צערה של האלה דמטר גרם לעונות השנה.
לחלופין, מציין דויטש, אפשר היה להסביר באותה קלות את עונות השנה כנובעות מאושרה של האלה.
דבר זה מצביע על כך שמדובר הסבר גרוע מכיוון שקל כל כך לשנות את הפרטים שלו באופן שרירותי.
ללא הקריטריון של דויטש, 'הסבר האלים היווני' היה יכול פשוט להוסיף הצדקות.
אותו קריטריון, של "קשה לשנות", עשוי להיות מה שהופך את ההסבר המודרני לעונות השנה להסבר טוב.
אף אחד מהפרטים על כדור הארץ המסתובב סביב השמש בזווית מסוימת במסלול מסוים אינו ניתן לשינוי בקלות מבלי לשנות את הקוהרנטיות של התיאוריה.
הפילוסוף קרל פופר הודה שאפשר מבחינה לוגית להימנע מעיקרון ההפרכה של השערה על ידי שינוי פרטים כדי למנוע כל ביקורת, תוך אימוץ המונח תחבולה מחסנת מהנס אלברט .
פופר טען שיש להעביר השערות מדעיות לבדיקות מתודולוגיות כדי לבחור את ההשערה החזקה ביותר.
יש הבחנה בין כוח הסברי של תאוריה או טענה לבין כוח ניבוי של תאוריה.
כוח הסבר מסביר את כל התצפיות והניסויים שבוצעו עד כה, לעומת זאת כוח ניבוי של תאוריה הוא היכולת שלה לחזות מראש, מה יהיו התוצאות של ניסויים או תצפיות שטרם בוצעו.
יש כמות גדולה של הסברים בעלי כוח הסברי גבוה.
לדוגמה "העולם מנוהל על ידי חדי קרן בלתי נראים" או "העולם נוצר לפני 5 שניות על ידי מפלצת ספגטי מעופפת (שבהיותה כל יכולה - יכולה גם לגרום לנו לחשוב שהעולם היה קיים זמן ארוך יותר)", או "כולנו תקועים במטריקס" ועוד.
הסברים רבים מאין זה הם בעלי כוח הסבר גבוה ביחס לדברים מהעבר ("זהו רצונה של מפלצת הספגטי" יכול לההסביר כל תצפית).
לעומת זאת הסברים אלה הם בעלי כוח ניבוי עלוב - קשה לחזות איתם מה יהיו תוצאות של ניסוי מסוים או תצפית שטרם ביצענו.
כוח המשטרה של סינגפור הוא גוף אכיפת החוק, ושמירה על הביטחון והסדר הציבורי של הרפובליקה של סינגפור האחראי למניעת פשע ואכיפת חוק במדינה.
כוח המשטרה מונה כיום כ-15,000 שוטרים לובשי מדים, צוות אזרחי המספק שירותי תמיכה קהילתיים על ידי המשטרה, ומתנדבים .
ה-SPF, שהוקם במאי 1820, הוא אחד הארגונים הממשלתיים הוותיקים בסינגפור.
תחילה מנה כוח המשטרה צוות של 12 שוטרים, אשר בראשם עמד פרנסיס ג'יימס ברנרד.
ב-9 באוגוסט 1965 נפרדה סינגפור ממלזיה והפכה לרפובליקה עצמאית.
בשנת 1968, סמל המשטרה אימץ את השם "פוליס רפובליק סינגפורה", או משטרת הרפובליקה של סינגפור.
עם הקמתה של סינגפור העצמאית נטלה המשטרה על עצמה את התפקיד הגדול ביותר בשמירת ביטחון המדינה.
תוך חמש שנות עצמאות, התרחבו מספרי הגיוס לכוח.
ב-1967, הכוח נכנס לאינטרפול, ובית הספר להכשרת שוטרים של המדינה שבדרך נהפך לאקדמיה לשוטרים.
ב-1970 נמצא כי עם חקיקת חוק עבירות הנשק וחוק השימוש לרעה בסמים ב-1973 - הובילו לירידה בפשיעה.
ב-1976, שיעור הפשיעה לא היה רק הנמוך ביותר מזה שני עשורים, אלא גם הנמוך בעולם עבור עיר בגודל דומה.
עד שנות ה-80, הכלכלה המשגשגת של סינגפור שינתה את המדינה והדבר בא לידי ביטוי ביוזמות כמו הקמת המועצה הלאומית למניעת פשע ותוכנית משמר שכונות (NWS) אשר הושקו כדי לערב את הציבור באופן פעיל במניעת פשיעה.
יוזמות אלו סללו את הדרך בטיפוח תודעה אזרחית ואחריות חברתית ביצירת שכונות בטוחות יותר.
ב-2001 לאחר פיגועי 11 בספטמבר ותחילתה של המלחמה העולמית בטרור גרמו לשינוי הפעולה ואילצו את ה-SPF לחשוב מחדש על אופן פעולתו והתעצמותו.
ההתעצמות התבטאה לכל אורך העשור הראשון של המאה ה-21 באמצעות יכולות חדשות כגון אמצעי חבלה, צוותי לוט"ר, אמצעים נגד תקיפה והפעלת אמצעי נגד טרור אחרים אשר פותחו כדי להתמודד עם המצב הביטחוני החדש.
ב-2012 החל SPF באימוץ טכנולוגיה חדשנית עם יותר מצלמות משטרה במרחב הציבורי ומצלמות גוף לשוטרים אשר מאפשרות ניתוח וידאו.
בשנת 2018, סינגפור שוב דורגה במקום הראשון בדוח החוק והסדר העולמי של Gallup 2018, כאשר 94% מהתושבים שלנו מרגישים בטוחים ללכת לבד בשכונה שלהם בלילה.
מחלקת שירות לאומי של המשטרה
היחידה לשיטור ימי של המשטרה
כוח המשימה של Nexus, שהוקם בנובמבר 2019, מנתח סוגיות בצומת של ישראל ואנטישמיות.
בספטמבר 2020, "יותר מ-100 מנהיגים יהודים בולטים" שלחו מכתב לג'ו ביידן, והפנו את תשומת לבו למשאבים הזמינים באתר "ישראל ואנטישמיות: מדיניות בהצטלבות (Nexus) שתי סוגיות קריטיות".
" האסטרטגיה הלאומית של ארצות הברית למאבק באנטישמיות ", שפורסמה ב-25 במאי 2023, קובעת כי "הממשל מברך ומעריך את מסמך נקסוס".
כוח המשימה של Nexus מזוהה עם The Bard Center for the Study of Hate (BCSH), הפועל להגברת המחקר הרציני של שנאת בני אדם, והדרכים להילחם בה.
מנהל כוח המשימה של נקסוס הוא ג'ונתן יעקבי.
מנהל ה-BCSH הוא קנת ס.
שטרן, שהיה המנסח הראשי של ההגדרה IHRA והדוגמאות שלה, והוא חבר בעצמו בכוח המשימה של Nexus.
ב-19 בינואר 2024, חבר כוח המשימה דרק פנסלר מונה על ידי הנשיא הזמני של הרווארד, אלן גרבר, ליושב ראש משותף של כוח המשימה הנשיאותי של הרווארד למאבק באנטישמיות.
בינואר 2024, פרויקט המנהיגות של Nexus נוצר כדי לקדם את העקרונות במסמך Nexus בקרב מנהיגי קהילה יהודית וקובעי מדיניות בארצות הברית.
חברי כוח המשימה של Nexus
חברי צוות המשימה של Nexus מפורטים להלן.
כוח המשימה של Nexus נתמך על ידי ועדה מייעצת גדולה יותר.
מסמך נקסוס, המבוסס על הספר הלבן של נקסוס, קובע כי קביעה האם דיבור או התנהגות על ציונות וישראל הם אנטישמיים צריכה להתבסס על הסטנדרטים לדיבור או התנהגות החלים על התנהגות אנטישמית באופן כללי.
הוא נותן שבע דוגמאות למה שצריך להתייחס לאנטישמי, ואחריו ארבע דוגמאות למה שלא צריך להיות.
לפי מסמך Nexus, ייחשב לאנטישמי:
קידום מיתוסים, סטריאוטיפים או עמדות בנוגע לציונות ו/או ישראל הנובעים ו/או מחזקים האשמות וקלישאות אנטישמיות.
אפיון ישראל כחלק מקונספירציה עולמית מרושעת של שליטה יהודית בתקשורת, בכלכלה, בממשלה או במוסדות פיננסיים, תרבותיים או חברתיים אחרים.
האשמת סבל ועוולות ברחבי העולם ללא הבחנה בקונספירציה יהודית נסתרת או בהיותה היד המרושעת של ישראל או הציונות.
החזקת יחידים או מוסדות, משום שהם יהודים, אשמים אפריורי בעוולות אמיתיות או מדומיינות שביצעה ישראל.
ראיית יהודים כבלתי מסוגלים אפריורית לנטרל את נאמנותם לעם היהודי ו/או לישראל.
השפלה או הכחשת זהותם היהודית של יהודים מסוימים משום שהם נתפסים כמחזיקים בעמדה "שגויה" (בין אם היא ביקורתית מדי או חיובית מדי) כלפי ישראל.
להשתמש בסמלים ודימויים המציגים את כל היהודים כאשמים באופן קולקטיבי למעשיה של מדינת ישראל.
לתקוף ו/או לפגוע פיזית ביהודי בגלל יחסו לישראל.
לשדר עוינות עזה כלפי יהודים המחוברים לישראל באופן שמעורר אלימות אנטישמית בכוונה או בחוסר אחריות (התעלמות מהשלכות אלימות אפשריות).
להתייחס לישראל באופן שלילי המבוסס על טענה שיש לשלול מיהודים בלבד את הזכות להגדיר את עצמם כעם ולממש כל צורה של הגדרה עצמית.
לתמוך בפתרון מדיני השולל מיהודים את הזכות להגדיר את עצמם כעם, ובכך לשלול מהם – מכיוון שהם יהודים – את הזכות להגדרה עצמית.
להתייחס לישראל אחרת רק בגלל שהיא מדינה יהודית, תוך שימוש בסטנדרטים שונים מאלה החלים על מדינות אחרות.
עם זאת, על פי מסמך Nexus:
ככלל, ביקורת על הציונות וישראל, התנגדות למדיניותה של ישראל, או פעולה פוליטית לא אלימה המופנית כלפי מדינת ישראל ו/או מדיניותה, אינם צריכים להיחשב כשלעצמם, כאנטישמיות.
אפילו ביקורת שנויה במחלוקת, נמרצת או חריפה על ישראל על מדיניותה ופעולותיה, לרבות אלה שהובילו להקמתה של ישראל, איננה כשלעצמה בלתי לגיטימית או אנטישמית.
ההתנגדות לציונות ו/או לישראל אינה בהכרח משקפת עוינות (animus) אנטי-יהודית ספציפית ואינה מובילה במכוון להתנהגויות ולתנאים אנטישמיים.
(לדוגמה, מישהו עשוי להתנגד לעקרון הלאומיות או האידאולוגיה האתנולאומית.
בדומה לכך, ייתכן שחוויתו האישית או הלאומית של מישהו הושפעה לרעה מהקמת מדינת ישראל.
מניעים או עמדות אלה כלפי ישראל ו/או ציונות אינם בהכרח מהווים התנהגות אנטישמית.)
מתן תשומת לב לא פרופורציונלית לישראל והתייחסות לישראל שונה ממדינות אחרות אינן הוכחה לכאורה לאנטישמיות.
(ישנן סיבות רבות להקדיש תשומת לב מיוחדת לישראל ולהתייחסות שונה לישראל, למשל, לחלק מהאנשים אכפת יותר מישראל; אחרים עשויים לשים לב יותר מכיוון שלישראל יש מערכת יחסים מיוחדת עם ארצות הברית ומקבלת סיוע אמריקאי של 4 מיליארד דולר).
פורסם בהארץ: "המסמכים החדשים IHRA, Nexus Task Force והצהרת ירושלים בנושא אנטישמיות ], אם כן, אולי השיגו את מטרתם לפתוח את השיחה, אבל נראה שהקונצנזוס בין יהודים על מהי אנטישמיות – והאופן שבו זה קשור לאופן שבו מדברים על ישראל – נראה רחוק מתמיד."
מאמר מאת אירה פורמן ב'רגע ' מותח ביקורת מסוימת על כוח המשימה נקסוס והצהרת ירושלים על אנטישמיות, ומסכם: "שתי ההגדרות החדשות הללו מתמקדות בנושאים הראויים לדיון ולניתוח.
אבל הקווים המנחים שלהם מייצגים את דעותיו של בסיס תמיכה מצומצם.
[...] מנקודת מבט מעשית, האימוץ הנרחב של הגדרת העבודה לאנטישמיות של IHRA על ידי עשרות מדינות, ארגוני אכיפת חוק ומאות מוסדות ממשלתיים, חינוכיים ומלכ"רים, פירושו שאסור לנו לפתוח מחדש לדיון ציבורי את ניסוחיה."
הפורוורד כתב כי "ההגדרה החדשה יכולה לשמש אלטרנטיבה להגדרה שמציעה הברית הבינלאומית לזיכרון השואה [...]".
מאמר ביקורתי יותר ב-The Forward קובע כי "[...] המאמץ של כוח המשימה Nexus, למרות שללא ספק יש בו כוונה טובה, הוא מיותר ואולי מסוכן".
בכתבה ב"ג'רוזלם פוסט" נכתב כי "עבור אלה שהסכסוך זר להם, קשה להבין על מה המאבק.
להגדרות IHRA, JDA ונקסוס יש הרבה קווי דמיון וחפיפה.
פעילים פוליטיים והפועלים נגד אנטישמיות מתנגשים סביב המונחים, בסוגיות של מוסר כפול, בהתנגשות בין הגדרה עצמית וביקורת לגיטימית".
הג'רוזלם פוסט נשא גם מאמר מאת רון קמפיאס, עם הפסקה הראשית "הקדשת תשומת לב לא מידתית לישראל והתייחסות לישראל אחרת ממדינות אחרות אינה הוכחה לכאורה לאנטישמיות".
אותו מאמר של רון קמפיאס הופיע ב־The Times of Israel, עם הפסקה המובילה "כוח המשימה של נקסוס [...] אומר שההגדרה של IHRA רחבה מדי, לא כל הסטנדרטים הכפולים כלפי המדינה היהודית מפגינים דעות קדומות".
האסטרטגיה הלאומית של ארצות הברית למלחמה באנטישמיות
"האסטרטגיה הלאומית של ארצות הברית למאבק באנטישמיות", שפורסמה ב-25 במאי 2023, כוללת את הפסקה הבאה:
הכללת הגדרות שאינן הגדרת IHRA באסטרטגיה הלאומית למלחמה באנטישמיות הייתה נושא לוויכוח סוער שהוביל לחשיפת האסטרטגיה.
המשמעות של הכללת מסמך הנקסוס באסטרטגיה הלאומית למלחמה באנטישמיות צוינה על ידי הניו יורק טיימס, NPR, ווקס, ה-Jewish Insider, וכלי תקשורת רבים אחרים.
61 מנהיגים יהודים אמריקאים פרסמו הצהרה שבה שיבחו את האסטרטגיה הלאומית למאבק באנטישמיות, ואמרו: "אנו מעודדים שהאסטרטגיה מכירה בצורך של שימוש בערכת כלים מגוונת למאבק באנטישמיות, כולל מסמך הנקסוס".
תגובות ביקורתיות מכמה ארגונים יהודיים
כמה ארגונים יהודיים מתחו ביקורת על הכללת מסמך הנקסוס ו/או המעיטו בחשיבותו:
ההסתדרות הציונית של אמריקה כינתה את האסטרטגיה הלאומית "מסמך הפוך" מכיוון שהיא כוללת את מסמך הנקסוס ואינה מאמצת מספיק את ההגדרה של IHRA.
בני ברית כתב "עם זאת, אנו מאוכזבים מהאזכור של המסמך של Nexus להגדרת האנטישמיות.
אנו מאמינים שההגדרה הזו מאפשרת לבוטים שבין אויבי ישראל להסתיר את עוינותם מאחורי ביקורת 'נוקבת' על ישראל.
ההגדרה החשובה והמבוססת היטב של IHRA מתייחסת לנושא זה בצורה עדיפה בהרבה".
רונלד לאודר, ראש הקונגרס היהודי העולמי, אמר כי "הכללת הגדרה משנית בנוסף להגדרת העבודה הבינלאומית לזכר השואה (IHRA) של אנטישמיות היא הסחת דעת מיותרת מהעבודה האמיתית שצריך לעשות".
מנכ"ל הליגה נגד השמצה, ג'ונתן גרינבלט, הצהיר כי "תוכנית הבית הלבן מעלה ומחבקת את IHRA כהגדרה הבולטת שבה היא משתמשת כעת כדי להבין את האנטישמיות על כל צורותיה.
בעוד שבעבר רק מחלקת המדינה ומשרד החינוך השתמשו באמצעי זה, כעת זו עמדת הממשל כולו".
גרינבלט הפחית מחשיבות הכללת מסמך נקסוס והוסיף, "הם אמנם קיבלו בברכה את מסמך נקסוס, אך הם לא ציטטו את ההגדרה שלהם.
קשה להבין את ההצהרה האחרונה שכן מסמך הנקסוס הוא הגדרת הנקסוס.
כך שבציטוט מסמך Nexus, האסטרטגיה אכן מצטטת את ההגדרה Nexus.
תגובתה של דבורה ליפשטדט לתגובות הביקורתיות
בתגובה לביקורת של כמה ארגונים יהודיים על הכללת מסמך הנקסוס, אמרה דבורה ליפשטדט, השליחה המיוחדת של ארצות הברית לניטור ומאבק באנטישמיות, כי "יש חלקים ממסמך הנקסוס שהם כמעט מפורשים יותר מה-IHRA.
ליפשטדט ציטטה ממסמך Nexus: "זה יהיה אנטישמי לקדם מיתוסים, סטריאוטיפים או עמדות על ציונות ו/או ישראל הנובעות ו/או מחזקות האשמות וקלישאות אנטישמיות".
לפי מסמך Nexus, אלה כוללים: "אפיון ישראל כחלק מקונספירציה עולמית מרושעת של שליטה יהודית בתקשורת, בכלכלה, בממשלה או במוסדות פיננסיים, תרבותיים או חברתיים אחרים; האשמת סבל ועוולות ברחבי העולם על נסתר ללא הבחנה.
קונספירציה יהודית או של היותם היד המרשיעה של ישראל או הציונות להחזיק ביחידים או מוסדות, בגלל שהם יהודים, אשמים אפריוריים בעוולות אמיתיות או מדומיינות שבוצעו על ידי ישראל", וכן הלאה.
"זה די מפורש," אמרה ליפשטדט.
"אני חושבת שחלק מהדברים שנאמרו על נקסוס אינם מדויקים.
היו שם חלקים שחלק מהאנשים יכולים לראות בהם כבעייתיים.
אני לא מכחישה את זה, אבל אנחנו לא אימצנו את Nexus.
אנחנו מכירים במסמך משום שהיכן שהוא מפורש יותר, זה מועיל לנו."
תגובות עוקבות לאנטישמיות והאשמות על אנטישמיות
מנכ"ל אייפא"ק לשעבר, טום דיין, כתב "מסמך הנקסוס מספק אפיון מדויק יותר של אנטישמיות מזה של IHRA ומאפשר מגוון רחב יותר של ביקורת על ישראל.
בכך הוא מניח את הבסיס לבניית קואליציה רחבה יותר למאבק באנטישמיות, קואליציה חשובה במיוחד בתקופה כזו".
במאמר שדן בשאלה האם אנטי-ציונות היא תמיד אנטישמית, כתב יונתן וייסמן "יונתן יעקבי, מנהל כוח המשימה של נקסוס, [...] הזהיר שצביעת כל פעולה פוליטית המכוונת נגד ישראל כאנטישמית מקשה על יהודים לגנות אנטישמיות ממשית, תוך מחנק של שיח כנה אודות ממשלת ישראל ומדיניות ארצות הברית כלפיה".
כוח המשימה המשותף - אזור הבירה הלאומית (בקיצור JTF-NCR), שנקרא בעבר מפקדת הכוחות המשותפת של אזור הבירה הלאומית (JFHQ-NCR) הוא יחידה של צבא ארצות הברית האחראי ישירות על משימות טקסיות, ביטחון המולדת וההגנה באזור הבירה הלאומית, הכולל את אזור וושינגטון די.סי., כמו גם מחוזות סמוכים בווירג'יניה ובמרילנד.
כוח המשימה המשותף, המורכב בעיקר מיחידות צבאיות משותפות בתוך אזור הבירה הלאומית, מסייע לסוכנויות אזרחיות פדרליות ומקומיות ולצוותי תגובה לאסונות במקרה שביטחון אזור הבירה מופר או עלול להיפגע על ידי פעולות טרור.
כוח המשימה נחנך רשמית ב-22 בספטמבר 2004, והוא חלק מפיקוד צפון של ארצות הברית
לאחר מתקפות הטרור על מרכז הסחר העולמי ועל הפנטגון ב-11 בספטמבר 2001, בכירים בדרג המדיני והצבאי הכירו בצורך בשיתוף פעולה חזק ותקשורת בין סוכנויות ויחידות לאומיות ומקומיות בעתות חירום או כדי למנוע מתקפות כאלה מלכתחילה, דבר שהיה חסר מאוד לפני כן.
לאחר מכן הוקם פיקוד צפון של ארצות הברית, וקיבל פיקוד על מספר יחידות כוח משימה משותף ברחבי ארצות הברית האחראיות על ביטחון המולדת.
מפקדת כוח המשימה המשותף - אזור הבירה הלאומית הוקמה למטרה היחידה של מניעה ותגובה למתקפות טרור עתידיות באזור וושינגטון הבירה והערים והמחוזות הסובבים אותה.
כוח המשימה המשותף - אזור הבירה הלאומית הוקם רשמית ב-22 בספטמבר 2004. עם זאת, היחידה פעלה בחלקה לפחות שנה לפני הקמתה הרשמית.
ג'קסון, מפקד המחוז הצבאי וושינגטון של צבא ארצות הברית בזמן פיגועי 11 בספטמבר, היה הראשון לקדם את רעיון המטה החדש והחל לחבר היבטים שונים שלו יחד, ובמיוחד ראיית הצורך במרכז פיקוד נייד ובמטה פיקוד ושליטה מרכזי יעיל יותר ותגובה אליו.
ג'קמן החליף את ג'קסון בשנת 2003, ג'קמן ביסס את תפקיד המטה של היחידה המתהווה, ופיקד על התגובה למקרי חירום אזוריים שונים ולאירועי ביטחון לאומיים מיוחדים, והוכיח את הפוטנציאל שלה.
כאשר היחידה קמה באופן רשמי בספטמבר 2004, לאחר שנת הכנה, היא הייתה פעילה במלואה ויכלה לספק מענה יעיל לחששות הביטחוניים הגוברים באזור הבירה הלאומית.
השלד העוצבתי של היחידה מתבסס על המחוז הצבאי וושינגטון של צבא ארצות הברית שמהווה את גרעין המטה.
מפקד כוח המשימה המשותף - אזור הבירה הלאומית הוא גם המפקד הכללי של המחוז הצבאי וושינגטון.
מפקד כוח המשימה המשותף - אזור הבירה הלאומית כפוף למפקד פיקוד צפון של ארצות הברית.
כאשר כוח המשימה המשותף נקרא לסייע במשבר אזורי או באירועים לאומיים הדורשים אמצעי אבטחה מיוחדים כפי שהוגדרו על ידי השירות החשאי של ארצות הברית או המחלקה לביטחון המולדת, הוא מגויס להגיב במהירות האפשרית תוך כדי שיתוף פעולה בין סוכנויות הממשל השונות כדי לבצע את המשימה.
למרות שכוח המשימה המשותף הוא נקודת הקשר היחידה עבור גופים צבאיים בתוך אזור הבירה הלאומית, הוא מונחה בסופו של דבר על ידי סוכנות מובילה (הסוכנות שביקשה מלכתחילה סיוע מכוח המשימה המשותף) ועל ידי הנחיות פיקוד צפון של ארצות הברית.
לכוח המשימה המשותף - אזור הבירה הלאומית היו מספר הצלחות בשנים המעטות בהן הוא פועל.
המשבר הראשון בו היה כוח המשימה המשותף - אזור הבירה הלאומית בפעולה התרחש ב-2 בפברואר 2004, במהלך מתקפת האנתרקס כאשר ריצין התגלה בחדר הדואר של משרד גבעת הקפיטול של מנהיג הרוב בסנאט, ביל פריסט.
פעמים אחרות בהן הופעלה היחידה כללו חנוכת אנדרטת מלחמת העולם השנייה במול והטקס הנלווה אליה, הלווייתו הממלכתית של הנשיא לשעבר רונלד רייגן, השבעתו לנשיאות של הנשיא ג'ורג' ווקר בוש ב-2005, נאומי מצב האומה של הנשיא בוש, והלווייתו הממלכתית של הנשיא לשעבר ג'רלד פורד.
מרכז המבצעים המשותף שנחנך חודש וחצי לפני ההפעלה הרשמית של היחידה, הוא מרכז הפיקוד והשליטה שלה.
המרכז שוכן בבניין בפורט מקנייר, שתוכנן עם יכולות שליטה ובקרה מהתקדמות ביותר.
במרכז המבצעים עשרות תחנות עבודה, הכוללות יכולות מאובטחות ולא מאובטחות באמצעות טלפונים, גישה לרשתות מחשבים ושיחות וידאו.
המרכז יכול גם להשתמש בטלפון האדום, מוכן למערכת מידע גאוגרפי, ומשולב במלואו במערכת התקשורת המאובטחת של פיקוד צפון של ארצות הברית.
בנוסף ליכולת לתקשר עם יחידות אזרחיות וצבאיות שונות בתוך אזור הבירה הלאומית, לוויינים מספקים למרכז קישורי תקשורת מאובטחים למוצב פיקוד נייד.
עמדת הפיקוד הניידת, כמו מרכז המבצעים המשותף, הוקמה כתוצאה ישירה מכשלים ביכולות התקשורת בזמן פיגועי 11 בספטמבר.
המפקד ג'יימס ג'קסון היה צריך להיות בשני מקומות בו זמנית רוב הזמן כדי לתאם את מאמצי החילוץ בפנטגון; עם זאת, לא היה לנו אז רכב שהיה מסוגל למשהו מעבר לחיבור טלפון לא מאובטח.
עמדת הפיקוד הניידת הייתה בעצם סביבה לא מסווגת.
(ג'קסון) התחייב לאבטח מרכז פיקוד נייד מודרני ולממן אותו מתקציב מרכז הפיקוד הנייד.
עמדת הפיקוד הניידת, גרסה ניידת וקטנה יותר של מרכז המבצעים המשותף, ממוקמת על שלדת משאית באורך 12 מטרים ובעלת 10 גלגלים.
עמדת הפיקוד הניידת נבנתה במיוחד על מנת לספק תמיכה ניידת למפקד כוח המשימה המשותף ולמרכז המבצעים המשותף ומאובזרת בציוד פיקוד ושליטה מתקדם.
פורט לסלי מקנייר, וושינגטון די.סי.
כוח ואן דר ואלס הוא כוח הפועל בין כל שני אטומים או שתי מולקולות שונות בטבע בעוצמות שונות.
מקור הכוח הוא הכוח האלקטרומגנטי בין החלקיקים המרכיבים אטום אחד לבין החלקיקים המרכיבים אטום אחר.
באופן ספציפי, מדובר על אינטראקציות דיפול בין שני האטומים או המולקולות.
מכיוון שהאינטראקציה האלקטרומגנטית היא בין אטומים או מולקולות, יש צורך בפיזיקה קוונטית כדי לנסח ביטוי עבור הכוח, כולל המקדמים המדויקים מספרית.
הקשרים קרויים על שם המדען ההולנדי יוהאנס דידריק ואן דר ואלס.
מבחינה סמנטית, כוחות ואן דר ואלס מתחלקים לעיתים לשלושה סוגים, שלכל אחד מהם נדרשת התייחסות פיזיקלית שונה כדי להבינו כמותית:
כוחות קיסום (Kessome): כוחות בין-מולקולריים הפועלים בין שתי מולקולות שלהן דיפול קבוע.
כוחות דבאיי (Debye): כוחות בין-מולקולריים הפועלים בין שתי מולקולות שלאחת דיפול קבוע ולשנייה דיפול מושרה.
כוחות לונדון (London): כוחות בין-מולקולריים הפועלים בין שתי מולקולות שלאחת דיפול זמני ולאחרת דיפול מושרה.
כאשר דנים בכוחות ואן דר ואלס הכוונה היא לכל הפחות לכוחות לונדון, אך לעיתים כוללים במושג את כל שלושת סוגי הכוחות שתוארו לעיל.
ברוב המערכות הפיזיקליות, רכיב לונדון הוא הדומיננטי מבין השלושה בקשר שבין שתי מולקולות.
יש המכלילים גם את כוחות הדחייה הנוצרים במרחקים קצרים בין מולקולות ככוח ואן דר ואלס.
מודל נפוץ המקרב את הפוטנציאל של כוחות אלו ומכליל את כוחות הדחייה האלו הוא פוטנציאל לנארד-ג'ונס (Lenard Jones Potential).
עבור שלושת סוגי כוחות ואן דר ואלס מדובר במקור פיזיקלי דומה – משיכה בין דיפול מולקולרי אחד למשנהו.
מעבר לרמת המקור הפיזיקלי, פיתוח הדינמיקה של שתי המולקולות כתוצאה מפעילות כוחות אלו משתנה בהתאם לסוג הכוח.
אף על פי כן, כוחות קיסום ודבאיי הם אלקטרוסטטיים וכוחות לונדון מקורם באלקטרודינמיקה קוונטית.
בעוד שכוחות קיסום ודבאיי רלוונטיים לסוג מולקולות מסוים או למערכות פיזיקליות ספציפיות, כוחות לונדון הם כוחות שנוכחים תמידית באינטראקציה בין שתי מולקולות.
באופן כללי, הסיבה לכך (על ידי שימוש במודל האטום של בוהר) היא שבמולקולה ספציפית, אף על פי שבממוצע על פני הזמן האלקטרונים מתפלגים בצורה סימטרית סביב הגרעין, ישנם רגעים בהם האלקטרונים מפולגים בצורה בלתי אחידה כתוצאה מתנועתם התמידית סביבו.
כך נוצר דיפול רגעי (Instantaneous dipole), שבתורו יוצר דיפול מושרה רגעי על מולקולה סמוכה – מה שמייצר כוח משיכה רגעי בין שתי המולקולות.
לכוחות ואן דר ואלס משלושת הסוגים המאפיינים הפיזיקליים המשמעותיים הבאים:
טווח: טווח כוחות ואן דר ואלס ברמת האטומים או המולקולות הבודדות הוא ארוך ביחס למרחק האופייני של הקשרים האחרים הקיימים בין המולקולות או האטומים (כגון קשר קוולנטי או מתכתי).
אם מסתכלים על כוחות אלו בסקלה שבין זוג מולקולות לצברים של מולקולות ברמה מקרוסקופית, הטווחים שבהם הכוחות אפקטיביים יכולים לנוע מ-0.2 ננומטר עד ליותר מ-10 ננומטר.
משיכה/דחייה: בהתאם למערכת הפיזיקלית, צורת המולקולות המשתתפות באינטראקציה והמרחק ביניהן, הכוחות יכולים להיות כוחות משיכה או כוחות דחייה.
צורת הכוח (כתלות במרחק בין המולקולות) איננה פשוט; עם זאת, במערכת בה יש רק שתי מולקולות מאותו הסוג הנמצאות במרחק גדול זו מזו יחסית לרדיוס בוהר, אבל לא גדול מדי ביחס לאפקטי איחור , הכוחות הם כוחות משיכה ותלויים במרחק בין המולקולות בקירוב על פי חוק החזקה .
עוצמה: בהשוואה לקשרים אחרים הפועלים בין שתי מולקולות (כגון הכוחות הנובעים מקשרים יוני, שלא תמיד נמצאים במערכת הפיזיקלית), כוחות ואן דר ואלס הם בעלי עוצמה יחסית נמוכה.
כמובן שיש להתייחס לנאמר כאן באופן יוריסטי בלבד ולתת את הדעת על כל מערכת פיזיקלית או כימית בפני עצמה – קיימות מערכות פיזיקליות רבות שבהן הכוחות משמעותיים מאוד ואף אחראיים על מאפיינים מאקרוסקופיים של המערכת, כמו מצב הצבירה.
חוסר אדיטיביות: כוחות ואן דר ואלס אינם אדיטיביים.
כלומר לא ניתן להוסיף למערכת של שני אטומים/מולקולות עוד מולקולה ולומר שהכוח הפועל על מולקולה אחת במערכת הוא סכום שני הכוחות שהיו פועלים עליה אם היא הייתה נמצאת עם כל אחת מהאחרות בנפרד.
עם זאת, לצרכים מעשיים לעיתים משתמשים במודל אדיטיבי מקורב של הכוח.
נטייה לסידור המערכת: מעבר לאינטראקציות משיכה/דחייה, לכוחות יש נטייה מקרוסקופית לסנכרון של המולקולות וכוונון הדיפולים שלהן (קבועים או רגעיים) לאותו הכיוון.
מאפיין זה בולט במיוחד עבור כוחות קיסום.
עוצמת הכוח שפועל על מולקולה תלויה בעיקר בשלושת הגורמים הבאים (בסדר יורד של השפעה):
מספר האלקטרונים במולקולה: ככל שלחומר ענן אלקטרונים גדול יותר, כך כוחות הואן דר ואלס בין מולקולותיו יהיו חזקים יותר.
זאת כיוון שהשדה החשמלי שמייצר דיפול במרחב תלוי באופן ליניארי במטען החשמלי של מרכיביו.
קוטביות המולקולה: כאשר למולקולות קיימת קוטביות קבועה, כוחות הואן דר ואלס ביניהן יכילו הן את כוחות קיסום והן את כוחות לונדון ועל כן סך כל כוחות ואן דר ואלס יהיה גדול יותר באינטראקציה.
שטח הפנים של המולקולות: ככל ששטח פני המולקולות גדול יותר, כך קשרי הואן דר ואלס ביניהן חזקים יותר.
לדוגמה, אף על פי שמסתן המולרית שווה, בין מולקולות פנטאן קשרי ואן דר ואלס חזקים יותר מאשר בין מולקולות דו-מתיל פרופאן, בשל שטח הפנים הגדול יותר של מולקולות הפנטאן.
כוחות לונדון מתוך אינטראקציית דיפול מימן-מימן קוונטית
הפיתוח מתייחס לאטומי מימן, שאינם בעלי מומנט דיפול חשמלי קבוע, ועל כן מתייחס לכוחות לונדון (הסוג השלישי).
מבחינת התלות במרחק של הכוחות בין המולקולות התוצאה נשארת איכותית עם מגמה זהה.
הפיתוח הפשוט ביותר שניתן לעשות הממחיש את המקור לכוחות ואן דר ואלס באופן פיזיקלי הוא מתוך המערכת של שני אטומי מימן (מה ששקול למערכת פיזיקלית של שני אטומי מימן בודדים או מערכת בעלת מספר אטומי מימן בטמפרטורה אפס קלווין).
מערכת זו מתוארת באיור 1.
למערכת כזו ההמילטוניאן של המערכת מקיים (תחת הקירוב שבו הפרוטונים כבדים ביחס לאלקטרונים):
הם המרחק בין פרוטונים בגרעין, מרחק האלקטרון מהגרעין ה-i, המילטוניאן האינטראקציה, מטען האלקטרון, מסת האלקטרון וקבוע פלאנק בהתאמה.
כאשר החלק הראשון הוא ההמילטוניאן החופשי עבור אינטראקציית פרוטון-אלקטרון באטום המימן בהזנחת האנרגיה הקינטית של הפרוטונים.
הרכיבים בחלק זה של ההמילטוניאן (תחת ההנחה שמדובר במערכת שבאיור המצורף) הם כוחות קולומב בין הפרוטון לפרוטון, בין הפרוטון של אטום אחד לאלקטרון של האטום השני, בין הפרוטון של אטום שני לאלקטרון של האטום הראשון, ובין שני האלקטרונים של שני האטומים.
נשתמש בקירוב טיילור תחת ההנחה שהמרחק בין האלקטרון לפרוטון קטן מהמרחק בין שני הפרוטונים משמעותית, כלומר ונקבל לאחר פיתוח אלגברי כי:
הם היטל המרחק בין הפרוטונים על הקורדינאטה ה-i, היטל מרחק האלקטרון מהגרעין בקורדינאטה ה-i והדלתא של כרוניקר בהתאמה.
נרצה להבין כמה האינטראקציה הזו השפיעה על אנרגיית היסוד והאם היא משיכה או דחייה.
לשם כך נשתמש בתיקון מתורת ההפרעות לאנרגיית מצב היסוד.
נניח ששני האטומים מופרדים במרחק R ביניהם על ציר z.
נקבל כי במקרה הנ"ל מהצבה בנוסחה הקודמת:
הם קואורדינטות מרחק האלקטרון הראשון מהגרעין הראשון והאלקטרון השני מהגרעין השני.
פונקציות הגל של האלקטרון באטום המימן שמתקבלות כתוצאה ממשוואת שרדינגר הרלוונטית מקיימות את המשוואה:
הם פולינום לאגר, פונקציה הרמונית ספרית, קורדינאטות כדוריות של חיגת האלקטרון סביב הגרעין, המספרים הקוונטים של הבעיה ורדיוס בוהר בהתאמה הפוכה.
פונקציית הגל הכוללת של המערכת ללא ההפרעה היא מכפלת פונקציות הגל של שתי המערכות בנפרד:
על כן אנרגיית היסוד שלה ללא הפרעה היא חיבור בין אנרגיות היסוד של שתי המערכות בנפרד:
נחשב את התוספת לאנרגיה כתוצאה מהמילטוניאן האינטראקציה ביניהם, בסדר ראשון ובסדר שני של תורת ההפרעות.
ניתן להראות זאת מסימטריה של הבעיה בקואורדינטה הרדיאלית לאחר פיתוחים אלגבריים.
התיקון השני לאנרגיה בתורת ההפרעות: כאשר מתקיים:
לאחר פתרון האינטגרל בצורה מלאה מתקבל הקשר האיכותי הבא:
כאשר ישנו קבוע פרופורציה מספרי חיובי C, הוא רדיוס בוהר, e מטען האלקטרון ו-R הוא המרחק בין הגרעינים של האטומים.
באופן מדויק נקבל שתיקון זה שווה בדיוק ל:
כאשר הם המקדם הדיאלקטרי של הריק, אנרגיית היוניזצייה הראשונה והפולריזיביליות של אטום המימן.
משמעות פוטנציאל היוניזציה הוא שכדי להפוך את אטום המימן ליון יש להעניק לאלקטרון את מנת אנרגיה זו כדי להופכו לאלקטרון חופשי (לצאת מבור הפוטנציאל של הגרעין).
פוטנציאל זה מקיים כאשר הם קבוע פלאנק המצומצם ותדירות החיגה של האלקטרון סביב הגרעין בהתאמה.
עבור אטומים ומולקולות מורכבים ישנם מספר פוטנציאלי יוניזציה - כיוון שלכל אלקטרון באטום או במולקולה יש מנת אנרגיה שונה על מנת לחלצו מבור הפוטנציאל של הגרעין.
על כן, לכל אלקטרון יש תדירות חיגה שונה סביב הגרעין - התייחסות נוספת לכך במודלים פיזיקליים מתקדמים בהמשך.
מהפיתוח שאנרגיית כוח ואן דר ואלס פרופורציונית עד כדי קבוע לאחד חלקי מרחק בין הגרעינים של האטומים בחזקת 6, כלומר אינטראקציה חלשה יחסית.
כמו כן יש המינוס בסימן פירושו שכוחות ואן דר ואלס יוצרים אנרגיית משיכה בין האטומים.
תוצאה זו רלוונטית תחת הקירובים שצוינו ועל כן אין פיתוח זה מבטיח שהאנרגיה תהיה מושכת גם למרחק קצר בין האטומים מהפיתוח הנ"ל.
כוחות דבאיי מתוך שיקולי אלקטרוסטטיקה ושילוב עקיף של מכניקה סטטיסטית
במערכת בה יש שני סוגי מולקולות שונות שבבוחן, מולקולה שאיננה עם פולריזציה קבועה (סוג א') ומולקולה שיש לה פולריזציה קבועה (סוג ב') מתקבל פיתוח אחר.
העניין בפיתוח הוא למצוא רק את אנרגיית ההשפעה של הפולרזיציה הקבועה של מולקולה מסוג ב' על מולקולה מסוג א'.
אין עניין במציאת ההשפעה של מולקולה מסוג א' על מולקולה מסוג ב' במובן של תוספת של עוד רכיב לאנרגיית האינטראקציה ביניהן (ההנחה הסמויה כאן היא שהשפעה זו כבר מתבטאת בגודל הדיפול הנתון).
הפרוטונים של מולקולה א' כבדים ביחס לאלקטרונים ועל כן השפעתם על אנרגיית האינטראקציה בין המולקולות זניחה.
המרחק בין מולקולת הבוחן מסוג ב' למולקולת הבוחן מסוג א' גדול מאוד ביחס למרחק הדיפול של מולקולת הבוחן מסוג ב'.
ניתן לתאר את האינטראקציה בהגיון אשר מזכיר Mean Field, כלומר הפיתוח יתאר דיפול בחומר עם גודל פרמטיביות מאקרוסקופי ממוצע מכל שאר הדיפולים במערכת בתווך המסומן באות .
הנחה זו אינה טריוויאלית כלל כיוון שכוחות ואן דר ואלס אינם אדיטיביים .
נחשב את האינטראקציה האלקטרוסטטית בין דיפול למטען על ידי חישוב השדות החשמליים המושרים על המטען Q:
כאשר q הוא גודל המטען שבאחת הקצוות של הדיפול והפרמביליות של התווך .
נזכור כי הדיפול מוגדר להיות:
כאשר u בלי סימון וקטורי הוא גודל הדיפול בערך מוחלט ו־l הוא אורכו בערך מוחלט.
נחשב את אורכי הקטעים AB ו-AC תחת הקירוב של :
מהצבת אורכים אלו בפוטנציאל וחישובים אלגבריים נלווים, נקבל את הפוטנציאל הכולל הפועל על המטען Q בנקודה A:
נמצא את השדה החשמלי הכולל מגזירת הפוטנציאל (לפי ) בקואורדינטות כדוריות ונקבל:
צפיפות האנרגיה החשמלית של דיפול בכלל המרחב על פי הגדרה היא:
כיוון ש"כל המרחב" שבעניין במקרה הנ"ל הוא נפח המולקולה במרחק ובזוויות יחסיות שעליה מופעל הדיפול המושרה (מסוג א'), מה שנדרש לעשות כדי למצוא את האנרגיה כולה שפועלת על המולקולה זה:
זה נובע מהגדרת פרמטר הפולרזביליות .
למעשה קיבלנו את השדה בנקודה שבה ממוקמות המולקולה בריבוע כפול .(שלמעשה "מתקן" את היחידות מצפיפות אנרגיה לאנרגיה כוללת עבור מולקולות מסוג מסוים), זאת מתוך הבנה שנפח המולקולה הוא מאוד קטן ביחס להשתנות השדה במרחב של הדיפול המשרה.
ניתן להוכיח שחצי מהאנרגיה הזו עבור מולקולות מסוג א' הולכת להשריית הדיפול האפקטיבי בהן וחצי מהאנרגיה הוא אנרגיית המשיכה בין המולקולות בין סוג א' לסוג ב' לאחר ההשריה.
האנרגיה החשמלית של הדיפול המושרה בעקבות השיש בו דיפולים היא:
כאשר היא פרמטר הפולזרביליות של התווך.